Sotto-Kumitat tan-Nar, 1991: Bil-wieqfa mix-xellug għall-lemin: Louis Zammit, Angelo Fenecħ, Josef Farrugia, Francis Azzopardi, Thaddeo Agius u Peter Camilleri Bil-qiegħda mlx-xellug għall-lemin: Egħżież Membri ta' l-lljun Għall-ewwel darba qed inwasslilkom il-messaġġ tiegħi f'dan il-ktieb meravilja tas-Soċjetà tagħna fl-okkażjoni tal-festa tant għażiża għalina tal-patrun tagħna SanPietru, il-Prinċep ta' l-Appostli. Is-Soċjetà tagħna twaqqfet fost l-oħrajn biex id-dilettanti tal-festa jkunu magħquda f'Soċjetà serja. Għalhekk il-kumitat ħa ħsieb li jgħaqqad lid-dilettanti tan-nar ta' Birżebbuġa, li kollha huma membri magħna billi fl-4 ta' Settembru 1990 għaqqadna dan is-Sotto Kumitat tan-Nar. Minn dakinhar 'l hawn ħdimna kemm flaħna biex il-festa ta' Birżebbuġa tkun imżejna wkoll b'ammont sabiħ ta' nar mill-isbaħ. Wara l-Laqgħa Ġenerali Annwali 1991, ġie maħtur Sotto Kumitat tan-Nar 1991, li kompla jagħmel ix-xogħol mibdi mill-kumitai tan-Nar 1990. Ħdimna kemm flaħna biex ġbarna l-fondi biex permess tagħhom ikollna festa mimlija nar. Fost l-oħrajn ma nistgħux ma nsemmux in-nar ta' l-art li ser naħarqu fi Triq Żaren Daili wara l-marċ tas-Sibt u n-nar ta' l-ajru li ser naħarqu kull meta ddoqq il-banda popolari tagħna. Lkoll nafu li f'Birżebbuġa issa l-festa qed nagħtuha spinta kbira u għalhekk żgur li ma nistgħux noqogħdu lura milli jkollna ammont konsiderevoli ta' nar ta' l-art u ta' l-ajru. Is-Soċjetà tagħna kif tat spinta lill-banda, issa qed tagħti spinta lin-Nar u lill-Armar tal-festa li s'issa kien limitat. Barra minn hekk din is-sena ser inżanżnu l-Innu tan-Nar u anke ser nagħmlu marċ wara d-dħul tal-vara li ser jibda jissejjaħ 'il-Marċ tan-Nar'. Ovjament l-għajnuna tagħkom hija importanti ħafna. Bix-xejn ma jsir xejn, iżda bil-ftit il-ftit li kull wieħed jista' joffri żgur li naslu biex il-festa tagħna dejjem tkun aqwa minn tas-sena ta' qabel. Għalhekk nixtieq nagħlaq dan il-messaġġ tiegħi billi l-ewwelnett nirringrazzja lil sħabi kollha tas-Sotto Kumitat tan-nar, lill-Kumitat tas-Soċjetà ta' l-għajnuna li dejjem tana, lis-Sotto Kumitat taż-Żgħażagħ u tan-Nisa, lis-Surmast Direttur u lill-Assistent Surmast, lill-benefatturi kollha, bandisti, soċi u partitarji tal-kbira banda tagħna. Nappellalkom biex f'dawn il-jiem tal-festa terġgħu tingħaqdu mal-banda tagħna biex filwaqt li nagħtu qima lill-Patrun tagħna San Pietru nerġgħu nappoġġjaw lill-akbar Soċjetà ta' Birżebbuġa. Niftakru li għandna nibżgħu għal dak li wara ħafna sagrifiċċji rnexxielna nwaqqfu u filwaqt li nibqgħu bl-istess ħeġġa li għandna noqgħodu għad-direttivi tal-Kumitat biex il-festa titulari terġa' tkun suċċess u biex nerġgħu nisimgħu lil kulħadd jgħid: "X'festa kbira kellna." Għalhekk filwaqt li nawguralkom il-festa t-tajba nitlobkom biex miegħi titolbu lill-Patrun tagħna jgħin lid-dilettanti tal-festa li minn sena għall-oħra jaħdmu biex ikollna festa Paċifika u sabiħa u flimkien nerġgħu ngħidu: VIVA L-PRINĊEP TA' L-APPOSTLI VIVA L-BANDA TA' L-ILJUN Segretarju
Fireworks Committee Year 1991